**NATJEČAJ**

**za odabir sudionika mobilnosti nastavnog osoblja Srednje škole Koprivnica**

**u sklopu ERASMUS+ akreditacije u općem obrazovanju**

**TRAŽI SE:**

nastavno i stručno osoblje Srednje škole Koprivnica koje će sudjelovati u mobilnostima u talijanskoj školi **Liceo Scientifico “Alessandro Tassoni”** iz Modene u studenom 2025.

* **Troje nastavnika za job shadowing i to dvoje nastavnika** stranih jezika i **jedna**  nastavnica/nastavnik iz STEM područja s ciljem praćenje rada, razmjenom iskustava, učenja primjera dobre prakse, interkulturalne razmjene i sl.
* **nastavnik/ca pratnja učenicima:** osoba zadužena za organizacijsku i pedagošku podršku tijekom mobilnosti učenika.

**UVJETI PRIJAVE:**

* zaposlenik/ca Srednje škole Koprivnica
* poznavanje engleskoga jezika
* ispuniti **anketni upitnik i motivacijsko pismo do 30. rujna 2025.**
  + poveznica na anketni upitnik <https://forms.gle/cv1Cf2oMhcjVdZib8>
  + **motivacijsko pismo se popuni i pošalje u sklopu ankete.**

**PROVEDBA NATJEČAJA:**

* Natječaj je otvoren od 22. do 30. rujna 2025. godine.
* Rezultati će biti objavljeni 2. listopada 2025. na webu škole, u zbornici škole, a konačna ljestvica s odabranim sudionicima na web stranici škole nakon roka za žalbu.
* Uvid u natječajnu dokumentaciju i rok za žalbe je 48 h od objave rezultata. Žalbe se primaju isključivo pisanim putem u uredu ravnatelja ili tajništvu.
* Svi prikupljeni osobni podatci iz prijavne dokumentacije koristit će se isključivo s svrhu natječajnog postupka.

**NAČIN ODABIRA SUDIONIKA**

**Odabir sudionika provodit će tročlano povjerenstvo, prema odluci ravnatelja.**

Prednost će imati kandidati koji: odaberu usavršavanja usklađena s ciljevima škole, odluče se za zeleno putovanje, posjeduju osnovno poznavanje talijanskog jezika, iskažu motivaciju za osobni i profesionalni razvoj u međunarodnom okruženju, spremni su biti podrška učenicima tijekom mobilnosti (organizacijska, pedagoška i emocionalna). Povjerenstvo će formirati rang-listu prema unaprijed utvrđenim kriterijima.

**OBAVEZE ODABRANIH KANDIDATA:**

* aktivno sudjelovati u svim fazama provođenja projekta vezano za mobilnosti (pripreme za mobilnost, samoj mobilnosti, sudjelovanje u dolaznim mobilnostima drugih partnera)
* prije provedbe mobilnosti potpisati ugovor sa SŠ Koprivnica o dodjeli financijske potpore te izraditi plan usavršavanja s koordinatorom i partnerskom ustanovom u inozemstvu
* znanja i spoznaje stečene na mobilnosti i usavršavanju podijeliti s ostalim nastavnicima na stručnim vijećima (nastavničkom, županijskom i sl.), održati radionicu za nastavnike te nova znanja primjenjivati u svom radu
* raditi na širenju rezultata projekta (pisanje izvješća, osvrta, objava za web, novine i sl.)
* pravovremeno obavještavati Erasmus+ koordinatora o svim podacima važnima za sudjelovanje u mobilnosti
* sudionici mobilnosti su dužni ispuniti izvješća o provedenim mobilnostima
* surađivati i slagati se s ostalim sudionicima mobilnosti, truditi se, zalagati, savjesno i redovito ispunjavati svoje obaveze prema matičnoj i partnerskoj ustanovi
* na najbolji način predstavljati Projekt i Srednju školu Koprivnica.

**FINANCIRANJE SUDIONIKA**

**Sudionicima mobilnosti bit će organizirani prijevoz, smještaj i dnevnice sredstvima iz dodijeljene Erasmus+ akreditacije za projekt.** Škola će osigurati i potrebna putna osiguranja.  
Sudionici mobilnosti potpisat će ugovor sa Srednjom školom Koprivnica kojim će se definirati prava i obveze tijekom mobilnosti.

**OSTALO**

Za više informacija u vezi planiranih aktivnosti svi zainteresirani mogu se obratiti koordinatorici Mariji Gabelici putem e – maila, [marijicag@hotmail.com](mailto:marijicag@hotmail.com) ili Ireni Nevjestić, asistentici koordinatorice na mail [irenadjordan@gmail.com](mailto:irenadjordan@gmail.com).

RAVNATELJ ŠKOLE: